Diari Oficial de la Generalitat Valenciana


Sumari del DOGV 7050, del 20-06-2013 (2013/6079)

Convocatòria i bases per a cobrir una plaça de tècnic mitjà de recursos humans i relacions laborals (subgrup A2).
-----------------------------------------------------------------------------------------------------------------

### Dades del document

Número de DOGV
:   7050

Data del DOGV
:   20-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/6079


Data del document
:   05-06-2013

Organisme emissor
:   Ajuntament de Guadassuar

Tipus de document
:   Anunci

Descriptors 

:   * Guadassuar
    * concurs administratiu

Convocatòria i bases per a cobrir una plaça de tècnic mitjà de recursos humans i relacions laborals (subgrup A2). [2013/6079]  
Per acord del Ple de l'Ajuntament, de data 30 de maig de 2013, es van aprovar les bases i la convocatòria per a cobrir la plaça de tècnic mitjà de recursos humans per a este Ajuntament de Guadassuar, per promoció interna per mitjà de concurs oposició.  
S'adjunten les bases reguladores que regiran la convocatòria:  
«Objecte de la convocatòria  
Les presents bases tenen com a objecte regir el procés selectiu per a la cobertura en propietat, per mitjà del sistema de selecció concurs oposició forma d'accés promoció interna, d'una plaça de tècnic mitjà de recursos humans i relacions laborals, vacant en la plantilla de l'Ajuntament de Guadassuar. La plaça té el detall següent:  
  
· Denominació: tècnic mitjà de recursos humans.   
· Grup: A2.   
· Escala: administració especial.   
· Subescala: tècnica.   
· Nombre de vacants: 1   
· Funcions: activitats de proposta, gestió, execució, control tramitació i les de col·laboració tècnica amb el cos superior, relacionades amb les activitats en matèria de relacions laborals.   
  
Condicions d'admissió dels aspirants  
Per a ser admesos a la realització de les proves selectives, els aspirants hauran de reunir els següents requisits en la data en què finalitze el termini d'admissió de sol·licituds:  
a) Ser funcionari/ària de carrera de l'Ajuntament de Guadassuar.  
b) Tindre una antiguitat d'almenys dos anys de servici actiu en el grup C1.  
c) Estar en possessió del títol de diplomatura universitària, o equivalent, relacionats per a exercir les activitats de caràcter professional de les funcions assignades.  
d) Tindre nacionalitat espanyola, sense perjuí del que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
e) Posseir la capacitat funcional per a l'exercici de les tasques.  
f) Tindre complits 16 anys i no excedir, si és el cas, de l'edat màxima de jubilació forçosa.  
g) No haver sigut separat, per mitjà de procediment disciplinari, del servici de qualsevol de les administracions públiques, ni trobar-se inhabilitat per a l'exercici de les funcions públiques.  
Els requisits establits en la present base hauran de complir-se l'últim dia de termini presentació de sol·licituds, i mantindre's durant el procediment de selecció fins al moment del seu nomenament.  
Els que superen les proves selectives acreditaran els seus coneixements de valencià per mitjà de la presentació dels certificats, diplomes o títols que hagen sigut homologats per la Generalitat.  
  
Forma i termini de presentació d'instàncies  
Els que desitgen prendre part en este procés selectiu hauran de sol·licitar-ho per mitjà d'instància (annex III).   
Les sol·licituds es dirigiran a l'alcalde president de l'Ajuntament de Guadassuar, i s'entregaran en el Registre d'Entrada de l'Ajuntament de Guadassuar o en qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado.  
  
Per a ser admesos, els aspirants hauran de manifestar en la seua instància que reunixen totes i cada una de les condicions exigides en les presents bases referides a la data d'expiració del termini de presentació de sol·licituds, havent d'acreditar-los posteriorment en el cas de ser seleccionats.  
A les instàncies hauran d'acompanyar-se els documents següents:   
- Fotocòpia compulsada del document nacional d'identitat.  
- Fotocòpia compulsada del títol acadèmic del qual estiga en possessió l'aspirant.  
- Documentació acreditativa, en original o fotocòpia compulsada, dels mèrits que hagen de ser valorats en la fase de concurs.  
- Declaració jurada de no haver sigut separat per mitjà d'expedient disciplinari del servici a l'Estat o a l'administració autònoma o local, ni trobar-se inhabilitat per a l'exercici de les funcions públiques, ni sotmetre's a cap causa d'incapacitat específica prevista en la legislació vigent.  
  
- Justificant d'abonament dels drets d'examen que es fixen en trenta euros (30,00 €), els quals hauran d'ingressar-se en el compte municipal que este Ajuntament té en Credit Valencia -Guadassuar- número: 3188 7117 96 7047890148.  
La convocatòria i les bases es publicaran en el Butlletí Oficial de la Província de València i en el tauler d'anuncis de l'Ajuntament; s'inserirà un extracte de la convocatòria en el Boletín Oficial del Estado.  
  
  
Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini màxim d'un mes, per la qual declararà aprovada la llista d'aspirants admesos i exclosos. En la dita resolució, que es publicarà en el Butlletí Oficial de la Província de València, en el tauler d'edictes de l'Ajuntament i pàgina web de l'Ajuntament de Guadassuar, s'indicarà el nom, cognoms i document nacional d'identitat dels admesos i exclosos, i indicant les causes d'exclusió i concedint un termini de 10 dies hàbils per a esmena de defectes. En el cas de no presentar-se reclamacions esta llista esdevindrà definitiva.  
  
Si en el termini indicat es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs anteriorment indicats. No obstant això, els errors de fet podran esmenar-se en qualsevol moment, d'ofici o a petició de l'interessat.  
  
Òrgan de selecció  
Estarà compost per cinc funcionaris públics de carrera que pertanguen a un grup de titulació igual o superior a la requerida per al lloc de treball convocat, sense perjuí de la possibilitat del recurs que disposa l'article 57.5 de la Llei d'Ordenació i Gestió de la Funció Pública Valenciana (LOGFPV).   
Dels cinc components, un actuarà com a president, un altre com a secretari amb veu i vot, i els tres restants actuaran com a vocals.   
La designació dels membres del tribunal inclourà la dels respectius suplents.  
En la designació dels membres del tribunal es tendirà a la paritat entre hòmens i dones, en la mesura que siga possible.  
La designació dels membres del tribunal, aprovada per l'Alcaldia, inclourà la dels respectius suplents i es farà pública junt amb la llista provisional d'admesos i exclosos, en el Butlletí Oficial de la Província de València i en el tauler d'edictes de la corporació, amb una antelació mínima d'un mes a la celebració de proves selectives.  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les resolucions i actes de tràmit qualificats del tribunal únicament es podrà interposar recurs d'alçada davant de l'alcalde president de la corporació.  
Els membres del tribunal percebran les indemnitzacions que per raons del servici tinguen establides en el Reial Decret 462/2002, de 24 de maig, sobre indemnitzacions per raó del servici.  
  
Començament i desenrotllament de les proves  
1. La data, hora i lloc del començament de les proves s'anunciarà en la publicació de la resolució per la qual es nomenen els membres del tribunal qualificador i s'aprove la llista definitiva d'aspirants admesos i exclosos. La resta d'exercicis s'anunciaran en el tauler d'anuncis de l'Ajuntament i en els locals on s'haja celebrat la prova anterior bastant la seua publicació en este amb 12 hores d'antelació al començament d'estes, si es tracta del mateix exercici, o de 48 hores si es tracta d'un nou exercici.  
2. Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, amb vista a l'adequat desenrotllament d'estes. Qualsevol alteració en el normal desenrotllament d'estes per parts d'algun aspirant, quedarà reflectida en l'acta corresponent, podent continuar l'aspirant el desenrotllament de l'exercici amb caràcter condicional fins que resolga el tribunal sobre l'incident.  
3. Els aspirants seran convocats en crida única, i quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a estes, encara que es dega a causes justificades.   
4. Totes les proves podran realitzar-se indistintament en valencià o castellà, a elecció de l'aspirant.  
5. Per a les persones amb minusvalidesa que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
6. El tribunal, excepte raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de l'aspirant.  
7. Els aspirants quedaran exempts de realitzar les proves sobre aquelles matèries el coneixement de les quals s'haja acreditat prou en les d'ingrés al cos o escala d'origen.  
  
Procediment de selecció  
El sistema serà el de concurs oposició, tenint en compte el que disposa la normativa aplicable.  
Primera fase: oposició   
Primer exercici: obligatori i eliminatori  
Consistirà en la realització d'un examen escrit de 60 preguntes tipus test amb quatre respostes alternatives, de les quals només una serà correcta, relacionades amb les matèries compreses en el temari que conté la convocatòria, annex I, temari general:  
Els criteris de correcció i qualificació d'este exercici seran els següents:  
- Les respostes correctes tindran una puntuació de 0,5 punts.  
- Les respostes errònies penalitzaran amb 0,15 punts.  
- Les preguntes sense contestar o contestades en més d'una de les alternatives no penalitzaran.  
En esta part, la puntuació màxima serà de 10 punts, i serà necessari obtindre almenys 5 punts per a aprovar.  
  
Segon exercici: obligatori i eliminatori  
Consistirà en la realització d'un examen escrit de desenrotllament, relacionat amb les matèries específiques compreses en el temari que conté la convocatòria que s'acompanya a les presents bases, annex II.  
  
L'aspirant haurà de triar dos dels quatre temes extrets per sorteig, que es correspondran, cada un d'ells amb un o més epígrafs del temari.   
  
L'examen tindrà una duració màxima de dos hores, i serà llegit a la seua terminació per l'aspirant, davant del tribunal. En esta part es valoraran els coneixements, la claredat en l'exposició de les idees i l'expressió.  
La puntuació obtinguda en esta prova serà la resultant de la mitjana aritmètica de sumar les puntuacions obtingudes en cada un dels temes; la puntuació màxima a obtindre serà de 10 punts, i serà necessari obtindre almenys 5 punts per a aprovar.   
Les qualificacions, en la part de desenrotllament, s'obtindran per la mitjana aritmètica de les puntuacions atorgades pels membres del tribunal.  
  
Tercer exercici: obligatori i eliminatori:  
Consistirà en la resolució d'un supòsit o cas pràctic, a triar entre dos, dels aportats pels membres del tribunal, relacionats amb les funcions pròpies de la plaça convocada i amb el temari de matèries específiques de la convocatòria, en un temps màxim d'una hora.  
  
En esta part es valorarà l'anàlisi, plantejament i resolució pràctica dels supòsits plantejats a l'aspirant. El tribunal podrà sol·licitar la lectura i exposició de l'exercici.  
Este exercici serà qualificat fins a un màxim de 10 punts, i serà necessari per a aprovar un mínim de 5 punts. Les qualificacions s'obtindran per la mitjana aritmètica de les puntuacions atorgades pels membres del tribunal.  
Quan s'utilitzen sistemes informàtics auxiliars per a la realització del cas pràctic es donaran les instruccions necessàries als opositors per a la correcta realització de la prova. Les dites instruccions s'adjuntaran a l'expedient del procés selectiu.  
D'acord amb el Reial Decret 364/1995, de 10 de març, article 77, s'establix l'exempció de les proves sobre aquelles matèries el coneixement de les quals s'haja acreditat prou en les d'ingrés al cos o escala d'origen.  
La fase d'oposició no podrà superar el 60 % de la nota final.  
  
Segona fase: concurs.  
Només podran participar en la fase de concurs els aspirants que hagen superat els exercicis eliminatoris de la fase d'oposició.  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.  
La puntuació màxima d'esta fase serà de 10 punts. La valoració dels mèrits al·legats i degudament acreditats pels aspirants en la fase de concurs s'ajustarà al següent barem.  
1. Experiència professional: màxim 3 punts.   
2. Temps de servicis prestats en qualsevol administració local en places classificades en la plantilla de personal com a places reservades a grups de titulació A2, siga quina siga la naturalesa de la relació jurídica que unia l'aspirant amb l'administració, amb el desglossament següent:   
  
- En places pertanyents al grup A, subgrup A2: 0,15 punts per cada mes natural complet de servici actiu. Este mèrit s'acreditarà per mitjà de certificacions oficials expedides per l'òrgan competent de l'administració corresponent.  
3. Titulació acadèmica: màxim 2 punts. Per estar en possessió de titulació acadèmica superior a l'exigida en la convocatòria:  
- Títol superior al de grau universitari i que versen sobre llicenciatura en Psicologia, Sociologia i Ciències del Treball: 1 punt.  
- Títol universitari de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos: 2 punts.  
4. Cursos de formació i perfeccionament: màxim 4 punts. Es tindran en compte exclusivament aquells cursos de formació i perfeccionament que tinguen relació amb temes de caràcter general de l'administració pública o que hagen sigut convocats o organitzats per la universitat, instituts o centres oficials o altres entitats, sempre que en este últim cas estiguen homologats per l'Institut valencià de l'Administració Pública, així com cursos impartits per la Generalitat Valenciana, Diputació Provincial, organismes oficials, dins de plans de formació contínua o cursos homologats per l'Ajuntament:  
  
- Els cursos de 150 o més hores: 2 punts.  
- Els cursos de 100 o més hores: 1,50 punts.  
- Els cursos de 50 o més hores: 1,00 punts.  
- Els cursos de 30 o més hores: 0,75 punts.  
- Els cursos de 15 o més hores: 0,50 punts.  
5. Coneixement del valencià: màxim 1 punt. Es valorarà sempre que es trobe en possessió del certificat expedit per la Junta Qualificadora de Coneixements de Valencià, i en cas de posseir-ne diversos només es valorarà el de nivell superior, d'acord amb l'escala següent:  
- Coneixements orals: 0,25 punts.  
- Grau elemental: 0,50 punts.  
- Grau mitjà: 0,75 punts.  
- Grau superior: 1,00 punt.   
La fase de concurs no podrà superar el 40 % de la nota final.  
  
Relació d'aprovats, presentació de documents i nomenament  
Finalitzades les proves selectives i realitzades les valoracions, el tribunal farà pública en el tauler d'anuncis de l'Ajuntament la relació d'aspirants aprovats i per orde de puntuació aconseguida, amb indicació del document nacional d'identitat, no podent excedir el nombre d'aspirants aprovats el nombre de places convocades.  
La puntuació resultarà de la suma obtinguda per cada un dels exercicis de l'oposició. El tribunal proposarà el corresponent nomenament a l'aspirant, sempre que haja aconseguit la puntuació mínima per a entendre superat el procés.  
Exposada la llista dels aspirants amb la puntuació obtinguda, es concedirà un termini de 10 dies hàbils a l'efecte que es puguen formular les reclamacions i esmenes que s'estimen pertinents en relació amb la baremació.  
Resoltes les possibles al·legacions i esmenes, el tribunal dictarà una resolució per la qual fixarà la relació definitiva d'aspirants aprovats per l'orde de puntuació, que sota cap circumstància podrà contindre un nombre superior al de places convocades.  
  
Nomenament i presa de possessió.  
1. Conclòs el procés selectiu, el tribunal elevarà a l'Alcaldia de l'Ajuntament la qualificació obtinguda per l'aspirant, als efectes del seu nomenament.  
2. Si l'aspirant no pren possessió en el termini d'un mes des de la notificació del seu nomenament, perdrà tots els drets derivats de la superació de les proves selectives i del subsegüent nomenament conferit.  
  
3. Així mateix, l'interessat, si és el cas, haurà d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servici de les Administracions Públiques.  
4. El nomenament haurà de ser objecte de publicació en el Butlletí Oficial de la Província de València.  
  
Incidències  
La realització del procés selectiu se subjectarà, en tot el no expressament previst en les presents bases, a la següent normativa:  
- Llei 7/2007, de 12 d'abril, de l'Estatut de l'Empleat Públic  
- Llei 7/1985, de 2 d'abril, Reguladora de les Bases de Règim Local  
  
- Reial Decret Legislatiu 781/1986, de 18 d'abril, text refós de les disposicions legals vigents en matèria de règim local  
- Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
- Supletòriament el Reial Decret 364/1995, de 10 de març, pel qual s'aprova el reglament general d'ingrés del personal al servici de l'administració general de l'estat i de provisió de llocs de treball i promoció professional dels funcionaris civils de l'administració de l'Estat.  
  
Les presents bases vinculen l'administració, el tribunal i els que participen en les proves selectives, i tant la present convocatòria com tots els actes administratius que es deriven d'esta i de les actuacions del tribunal, podran ser impugnades pels interessats en els casos i en la forma establits en la Llei 30/1992, del Règim Jurídic de les Administracions Públiques i del Procediment Administratiu Comú.  
  
Contra les presents bases es podrà interposar, potestativament, recurs de reposició davant de l'òrgan que el va dictar, dins del termini d'un mes, a comptar des de la publicació del present acte, de conformitat amb el que disposa l'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 14 de gener, o interposar directament dins del termini de dos mesos, comptats a partir de la mateixa data, recurs contenciós administratiu davant dels jutjats contenciosos administratius de la Comunitat Valenciana, de conformitat amb el que establix l'article 8 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, els interessats podran interposar qualssevol altres recursos si ho estimen pertinent.   
  
  
ANNEX I  
Temari general  
  
1. La Constitució Espanyola de 1978. Estructura i contingut.   
2. La Corona. Naturalesa i característiques. Successió, regència i tutela. Atribucions del rei. La ratificació.   
3. Les Corts Generals. Consideracions generals. Composició.   
4. Les Corts Generals Atribucions. Funcionament.   
5. Organització territorial de l'Estat espanyol. Principis generals.   
6. L'Estatut d'Autonomia de la Comunitat Valenciana. Estructura i principis generals.   
7. L'administració local espanyola. Principis constitucionals i règim jurídic.   
8. La hisenda local en la Constitució. Principis pressupostaris.   
9. El procediment administratiu comú. Fases del procediment general.   
10. El personal al servici de l'administració pública: conceptes i classes. La responsabilitat jurídica de l'administració pública.   
11. L'organització municipal. Òrgans necessaris: l'alcalde, tinents d'alcalde, Ple i Junta de Govern.   
12. L'organització municipal. Òrgans complementaris: comissions informatives i altres òrgans.   
13. Les competències municipals: sistema de determinació. Competències pròpies, compartides i delegades. Els servicis mínims. La reserva de servicis.   
14. Altres entitats locals. Entitats locals d'àmbit inferior al municipi. Les comarques. Les mancomunitats de municipis. Les àrees metropolitanes.   
15. Règim de sessions i acords dels òrgans de govern local. Actes, certificats, comunicats, notificacions i publicació dels acords.   
  
  
  
ANNEX II  
Temari específic  
  
1. Personal al servici de l'administració pública: importància. Principis constitucionals.   
2. L'Estatut Bàsic de l'Empleat Públic (EBEP): naturalesa jurídica i estructura.  
3. Classe de personal en l'EBEP  
4. El personal al servici de l'administració local: marc normatiu.  
  
5. El personal al servici de les entitats locals: Funcionaris amb habilitació de caràcter estatal i funcionaris propi de les entitats locals.  
  
6. Funcions del personal funcionari i funcions del personal laboral.   
  
7. Gestió de recursos humans en les entitats locals: objectius i processos.  
8. Els instruments d'ordenació de la gestió del personal: plaça i lloc en la gestió de recursos humans  
9. Els instruments d'ordenació i planificació del personal: tipologia i característiques.  
10. La relació de llocs de treball. Estructura i funcions. Procediment d'aprovació i modificació.  
11. L'oferta pública d'ocupació (OPO): definició i contingut.  
12. La plantilla de personal. Estructura i funcions. Procediment d'aprovació i modificació.  
13. El Catàleg de Llocs de Treball. Contingut.  
14. L'accés a l'ocupació pública. Principis reguladors. Requisits i els sistemes selectius: l'oposició, el concurs, el concurs oposició.  
  
15. Accés a l'ocupació pública: selecció de funcionaris interins, personal laboral, eventual, i personal directiu.   
16. Les situacions administratives. Tipologia.  
17. La carrera professional: sistemes de carrera en l'EBEP.   
18. La promoció interna. Concepte i requisits.  
19. Gestió del rendiment: El rendiment com a objecte de la gestió de personal. avaluació de l'exercici.  
20. Sistema retributiu dels empleats públics: sistema retributiu segons l'Estatut de l'Empleat Públic (EBEP)  
21. Sistema retributiu dels empleats públics: sistema retributiu segons la Llei 30/1984, principis i conceptes retributius..  
22. Drets individuals dels funcionaris de l'administració local I: jornada laboral. Permisos, llicències i vacacions  
23. Drets col·lectius I. Regulació legal. Dret de sindicació. Òrgans de representació.  
24. Drets col·lectius II. Dret a la negociació col·lectiva.  
25. Deures del personal funcionari segons principis, deures en l'EBEP.  
26. Règim disciplinari. Normativa aplicable.  
27. Responsabilitat disciplinària: Procediment disciplinari.  
28. El procediment sumari per falta lleu.  
29. Adquisició i pèrdua de la condició de funcionari públic. Causes.  
  
30. Personal laboral: règim jurídic.  
31. Personal laboral: modalitats de contractació laboral. Concepte i tipologia.   
32. Personal laboral: extinció del contracte de treball.  
33. Deures i responsabilitats del personal laboral.  
34. Drets del personal laboral.  
35. Sistema de la Seguretat Social. Caràcters generals. Règim general i especials.  
36. Principis de l'activitat preventiva.   
37. Organització de la prevenció: pla d'emergència. Avaluació de riscos.  
38. Participació dels treballadors. Delegats de prevenció i Comité de Seguretat i Salut.  
39. Vigilància de la salut. Abast de l'obligació. Drets dels treballadors.  
40. Facultats dels representants dels treballadors.  
41. EPIS. Concepte. Obligació de l'empresari i dels treballadors.  
  
  
ANNEX III  
Model d'instància  
  
(Nom i cognoms) ..., amb DNI núm. ... i domicili als efectes de notificació ...   
Exposa  
Primer. Que vista la convocatòria pel sistema de concurs oposició anunciada en el Butlletí Oficial de l'Estat núm. ..., de data ..., en relació amb la convocatòria de la plaça següent:  
Denominació: tècnic mitjà de recursos humans.  
Grup: A2.  
Escala: administració especial.  
Subescala: tècnica.  
Nombre de vacants: 1.  
  
Segon. Que creu reunir totes i cada una de les condicions exigides en les bases referides a la data d'expiració del termini de presentació de la instància.  
  
Tercer. Que declara conéixer les bases generals de la convocatòria relatives a les proves de selecció de ... per mitjà del sistema de concurs oposició.  
  
Quart. Que adjunte el justificant de pagament dels drets d'examen.  
  
  
Quint. Adjunte els següents documents acreditatius dels mèrits: ...  
  
  
Per tot això, sol·licite:  
Que s'admeta esta sol·licitud per a les proves de selecció de personal esmentades.  
  
Guadassuar, ... de ... de 20 ...  
  
El/la sol·licitant  
  
Firmat ...»  
  
Contra les presents bases es pot interposar alternativament o recurs de reposició potestatiu, en el termini d'un mes, a comptar des de l'endemà de la publicació del present anunci, davant de l'alcalde d'este Ajuntament de Guadassuar, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú, o recurs contenciós administratiu, en el termini de dos mesos, a comptar des de l'endemà de la publicació del present anunci, davant del Tribunal Superior de Justícia de la Comunitat Autònoma Valenciana, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Guadassuar, 5 de juny de 2013.- L'alcalde: José Ribera Añó.